open-index/open-wikipedia-markdown huggingface dataset:
Նևիլի խաչ

աջից|մինի|300x300փքս|Ինչ մնացել է Նևիլի խաչից այսօր Դարհեմում
**Նևիլի խաչ,** տեղավայր Անգլիայի Դարհեմ կոմսությունում։ Այն նաև Դարհեմի ծխերից մեկն է, ըստ 2011 թվականի մարդահամարի՝ 9940 բնակիչներով։ Գտնվում է Դարհեմի կենտրոնից դեպի արևմուտք  A167 միջքաղաքային ճանապարհի վրա։

Տարածքը հիմնականում բնակեցված է, այնտեղ կա նաև թերթի կրպակ, եկեղեցի, մի քանի պանդոկ և երկու նախակրթարան։  Մինչև 2005 թվականին Ֆրամվելգեյթ Մուռի քոլեջին միանալն այստեղ գործել է նաև Դարհեմի Նյու Քոլեջը։

## Պատմություն
Ենթադրվում է, որ այս տարածքում եղել է միջնադարյան խաչ, որը հավանաբար կանգնեցվել կամ անվանվել է տեղաբնակ ազդեցիկ Նևիլ ընտանիքի անդամներից մեկի կողմից կամ անվամբ, որոնք հանդիսանում էին  Բրանսեպետի շքանշանակիրներ։ Նևիլի խաչը հավանաբար մատնանշել է այն վայրը, որտեղից ուխտավորները կարող էին տեսնել Դարհեմի մայր տաճարը սուրբ Քութբերթի գերեզմանով, երբ արևմուտքից, Վիլլինգթոնից ու Բրանսեպետից եկող հին հռոմեական ճանապարհով մոտենում էին Դարհեմին։ Նմանատիպ խաչեր էին գտնվում հյուսիսից, արևելքից, հարավ-արևելքից (Ֆիլիպսոնի խաչը Ջոյ լեռան մոտ) և հարավ-արևմուտքից (Չառլզի խաչը Նյու Ինն պանդոկի մոտ) Դարհեմ մտնող գլխավոր ճանապարհների վրա։

1346 թվականին Նևիլի խաչի մոտ է տեղի ունեցել Նևիլի խաչի ճակատամարտը, որտեղ անգլիացիները հաջողությամբ ետ են մղել  ներխուժած շոտլանդական ուժերին։ Իմանալով, որ անգլիական բանակը Ֆրանսիայում է, Շոտլանդիայի թագավոր Դավիդ II-ը ներխուժել է Անգլիա։ Հյուսիսային Անգլիայի մեծ մասը թալանելուց հետո շոտլանդացիները հասել են Նևիլի խաչին, որտեղ նրանց դիմավորել է Յորքի արքեպիսկոպոսի կողմից գլխավորված լանկաստերցիների, յորքշիրցիների ու քումբրիացիների բանակը։  Փոքրաթիվ անգլիական բանակը հաղթել է շոտլանդացիներին ու գերի վերցրել Դավիդ II-ին։ Այս իրադարձությունը հավերժացնելու համար Ռեյբիի 2-րդ բարոն Նևիլ Ռալֆ Նևիլը ճակատամարտի վայրից դեպի հարավ ավելի շքեղ հուշարձան է կանգնեցրել։

19-րդ դարավերջին Քրոսգեյթի ընդլայնման արդյունքում Նևիլի խաչը դարձել է հարուստ բնակելի արվարձան։ Քանի որ այն գտնվում էր սուրբ Մարգարեթի եկեղեցական ծխի կազմում, այդ եկեղեցին հիմնել է սուրբ Ջոնի առաքելական եկեղեցին, որն այժմ ծխական եկեղեցի է։ Համայնքային խորհրդի կողմից կառուցվել է ուսուցիչների վերապատրաստման քոլեջ, որն այժմ վերափոխվել է համալսարանի ուսանողական կացարանի։ 1960 թվականին այս ընդլայնմանը հաջորդել է Դարլիգթոնի ու Նյուքսալ ճանապարհների վերամիավորումը այսօրվա A167 միջքաղաքային ճանապարհին, որը միացրել է արևելյան ափի երկաթուղին՝ հանգեցնելով Քրոսգեյթ Մուռից Նևիլի խաչի անջատմանը։

## Ծանոթագրությյուններ

Կատեգորիա:Խաչեր
Կատեգորիա:Անգլիա
Վարդան Ավագյան (այլ կիրառումներ)

**Վարդան Ավագյան** անուն-ազգանունը կարող է վերաբերել՝

* Վարդան Գրիգորի Ավագյան (1937), բանաստեղծ։
* Վարդան Մարգարի Ավագյան (1900-1978), հայ բժիշկ, թերապևտ։

## Ծանոթագրություններ
Մարինկա Բաղդասարյան

**Մարինկա Քաջիկի Բաղդասարյան** (), հայ ճարտարագետ-էլեկտրամեխանիկոս։ Տեխնիկական գիտությունների դոկտոր (2003), պրոֆեսոր (2004): ՀԱՊՀ-ում կազմակերպվող տարեկան գիտաժողովների «Էլեկտրատեխնիկա-էլեկտրաէներգետիկա» բաժանմունքի համանախագահ և նախագահ (2005):

## Կենսագրություն
Մարինկա Բաղդասարյանը ծնվել է 1960 թվականի հունվարի 9-ին, Մեղրի քաղաքում։ Ավարտել է Նաիրի Զարյանի անվան թիվ 130 միջնակարգ դպրոցը։ 1982 թվականին ավարտել է Կարլ Մարքսի անվան պոլիտեխնիկական ինստիտուտի Էլեկտրատեխնիկական ֆակուլտետը։ 1982-1992 թվականներին եղել է Երևանի Ավտոմատիկայի սարքերի և տարրերի պետական կոնստրուկտորական բյուրոյի աշխատակից, 1992 թվականին՝ Հայաստանի պետական ճարտարագիտական համալսարանի աշխատակից, 2004-2006 թվականներին` Հայաստանի պետական ճարտարագիտական համալսարանի «Էլեկտրական մեքենաներ և ապարատներ» ամբիոնի պրոֆեսոր, 2006 թվականից` Հայաստանի պետական ճարտարագիտական համալսարանի «Էլեկտրական մեքենաներ և ապարատներ» ամբիոնի վարիչ։ 2005-2010 թվականներին՝ ՀՊՃՀ-ում գործող գիտական աստիճաններ շնորհող 038 մասնագիտական խորհրդի գիտքարտուղար, նախագահի տեղակալ։ ՀԱՊՀ-ում գործող գիտական աստիճաններ շնորհող «Էլեկտրատեխնիկա» 038 մասնագիտական խորհրդի նախագահ (2011), 2009-2010 թվականներին` *UNDP VET* ծրագրի փորձագետ։ 2011 թվականից՝ Որակի ապահովման ազգային կենտրոնի (ՈԱԱԿ) փորձագետ, 2012 թվականից՝ ՀԱՊՀ Բանբեր, «Էլեկտրատեխնիկա և էներգետիկա» սերիայի գլխավոր խմբագիր։ 3 տպագիր մենագրության (առանց համահեղինակների), 138 գիտական հոդվածների, 14 գյուտի արտոնագրի, 7 ուսումնամեթոդական աշխատանքների հեղինակ է։

## Անդամակցություն
* ՀԱՊՀ Գիտխորհրդի անդամ (2006)։
* ՀՊՃՀ կառավարման խորհրդի անդամ (2006-2010)։
* Համալսարանի Գիտական խորհրդի Գիտատեխնիկական հանձնաժողովի անդամ (2007)։
* «Էլեկտրատեխնիկա, էլեկտրոնիկա և ավտոմատացման միջոցներ» ոլորտային հանձնաժողովի անդամ (2012)։
* ՀԱՊՀ «Լրաբեր» գիտական հոդվածների ժողովածուի խմբագրակազմի անդամ (2013)։
* «Проектирование и технология электронных средств» համառուսաստանյան գիտատեխնիկական ամսագրի խմբագրակազմի անդամ։
* Asian Journal of Applied Science and Technology (AJAST) ամսագրի խմբագրակազմի անդամ։

## Պարգևներ
* ՀՊՃՀ վաստակագրի (2003)։
* ՀՀ Նախագահի շնորհակալագրի (2008)։
* ՀՊՃՀ ոսկե հուշամեդալի (2010)։
* Կրթության և գիտության ոլորտում ներդրած ավանդի համար և ՀՊՃՀ հիմնադրման 80-ամյա հոբելյանի կապակցությամբ՝ ՀՀ Վարչապետի հուշամեդալի (2013)։
* ՀՀ կրթության և գիտության նախարարի պատվոգրի (2014)։
* «ՀՊՃՀ լավագույն մենագրություն» մրցույթում՝ 2-րդ կարգի մրցանակի (2005)
* ՀՀ ԳՊԿ-ի կողմից կազմակերպված «Արդյունավետ գիտաշխատող-2014» մրցույթի հաղթող (2014)։

## Երկեր
* Հանքաքարի մանրացման տեխնոլոգիական գործընթացի էլեկտրասպառման արդյունավետության մեծացման մեթոդներ։ Մենագրություն։ Երևան, 2005։
*Հանքաքարի մանրացման տեխնոլոգիական գործընթացի էլեկտրասպառման արդյունավետության մեծացման մեթոդներ։ Մենագրություն։ Երևան։ Ա. հ., 2013:

## Ծանոթագրություններ

Կատեգորիա:Հայ ճարտարագետներ
Կատեգորիա:Հայ էլեկտրամեխանիկոսներ
Կատեգորիա:Տեխնիկական գիտությունների դոկտորներ
Կատեգորիա:Հայ պրոֆեսորներ
Ռաֆայել Ավագյան (այլ կիրառումներ)

**Ռաֆայել Ավագյան** անուն-ազգանունը կարող է վերաբերել՝

* Ռաֆայել Արսենի Ավագյան (1925-2003), հայ թարգմանիչ։
* Ռաֆայել Սամվելի Ավագյան (1919-1944), բանաստեղծ։

## Ծանոթագրություններ
Ավալյան

**Ավալյան**, հայկական ազգանուն։

## Ազգանունը կրողներ
* Անանի Ավալյան (1855-1910), դերասանուհի։
* Արմենակ Ավալյան (1905-?), թղթակից։
* Գառնիկ Արմենակի Ավալյան (1962), ֆուտբոլիստ, հարձակվող։
* Էդուարդ Հայկի Ավալյան (1925-1982), զինվորական, Հայրենական մեծ պատերազմի մասնակից։
* Հ. Ավալյան (?-20-րդ դար), թղթակից։
* Մկրտիչ Ներսեսի Ավալյան, (1850-1909), դերասան, թարգմանիչ։
* Տաճատ Մկրտչի Ավալյան (1880-1921), դերասան, թատերական, կուսակցական գործիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Արաբերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Վիկինգներ (2-րդ եթերաշրջան)

Վիկինգները Պատմական դրամատիկ հեռուստասերիալ է,որը գրվել և ստեղծվել է Մայքլ Հերստի կողմից:Շարքը լայնորեն հետեւում է վիկինգների լեգենդար առաջնորդ Ռագնար Լոդբրոքի եւ նրա թիմի սխրանքներին, իսկ ավելի ուշ ' իր որդիներին։ Երկրորդ եթերաշրջանի պրեմիերան տեղի է ունեցել 2014 թվականի փետրվարի 27-ին Կանադայում և ավարտվել է 2014 թվականի մայիսի 1-ին, որը բաղկացած է 10 սերիաներից։
Երկրորդ եթերաշրջանում Ռագնարը նորից արշավանքներ է կառարում դեպի Արևմուտք։ Այս եթերաշրջանում Ռագնարը դառնում է թագավոր։

## Դերերում
### Գլխավոր դերեր

### Երկրորդական անձնակազմ

## Էպիզոդների ցանկ
### Եթերաշրջան 2 (2014)

## Ծանոթագրություններ

Կատեգորիա:2014 հեռուստասերիալի եթերաշրջաններ
Վերոնիկա Զոնաբենդ

**Վերոնիկա Ֆելիքսովնա Զոնաբենդ** (, փետրվարի 8, 1967, Ժուկովսկի, Մոսկվայի մարզ), հասարակական գործիչ, բարերար, UWC Դիլիջանի միջազգային դպրոցի հիմնադիր գործընկեր, տնօրենների խորհրդի նախագահ, «Ավրորա» մարդասիրական նախաձեռնության համահիմնադիր Ռուբեն Վարդանյանի կինը։

## Կենսագրություն
left|thumb|320px|Վերոնիկա Զոնաբենդը (ձախից երկրորդը) Դիլիջանի միջազգային դպրոցի բացման արարողության ժամանակ, 11 Հոկտեմբեր, 2014 թվական

### Կրթություն
Վերոնիկա Զոնաբենդը ծնվել է 1967 թվականին։ 1984 թվականին ավարտել է միջնակարգ դպրոցը։ Բարձրագույն կրթություն է ստացել Մոսկվայի ավիացիոն ինստիտուտում (ՄԱԻ)։ 1994-1995 թվականներին սովորել է Լոնդոնի Տնտեսագիտության և քաղաքագիտության դպրոցում։

### Աշխատանքային գործունեություն
1990 թվականին ավարտել է Մոսկվայի ավիացիոն ինստիտուտը և որպես ինժեներ աշխատանքի անցել Ռուսաստանի Ավիացիոն համակարգերի գիտահետազոտական ինստիտուտում։ 1993-1998 թվականներին աշխատել է բանկային համակարգում։ 1999 թվականին զբաղվել է ձեռնարկատիրական գործունեությամբ՝ ծրագրեր իրականացրել հյուրընկալության, կինոարտադրության բնագավառներում, համագործակցել է «Կոկո Շանել և Իգոր Ստրավինսկի» գեղարվեստական ֆիլմի համատեղ նկարահանմանը, որի ցուցադրությամբ 2009 թվականին փակվել է Կաննի կինոփառատոնը։

Վերոնիկա Զոնաբենդը UWC International ցանցի (Մեծ Բրիտանիա) և Հայաստանի Ամերիկյան համալսարանի հոգաբարձուների խորհրդի անդամ է։ Նա գլխավորում է «Դասավանդիր Հայաստան» (Teach For Armenia) կրթական հիմնադրամի տնօրենների խորհուրդը։ Ամուսնու՝ Ռուբենի Վարդանյանի հետ միասին նրանք հիմնել են RVVZ և IDeA հիմնադրամները։

Վերոնիկա Զոնաբենդը զբաղվում է նաև Ռուբեն Վարդանյանի հիմնադրամի գործունեությամբ։ Հիմնադրամը բարեգործական ծրագրեր է իրականացնում Հայաստանում և Ռուսաստանում։

Ռուբենի Վարդանյանի հետ համատեղ ունեն չորս երեխա։

## Պարգևներ
*2014 թվականի հոկտեմբերի 3-ին Հայաստանի նախկին նախագահ Սերժ Սարգսյանի հրամանագրով պարգևատրվել է Բարեկամության շքանշանով։

## Ծանոթագրություններ

Կատեգորիա:1967 ծնունդներ
Կատեգորիա:Փետրվարի 8 ծնունդներ
Կատեգորիա:Հասարակական գործիչներ
Կատեգորիա:Բարեկամության շքանշանի ասպետներ
Ավգերյան

**Ավգերյան**, հայկական ազգանուն։

## Ազգանունը կրողներ
* Հարություն Հայրապետի Ավգերյան (1774-1854), լեզվաբան, բառարանագիր, թարգմանիչ։ 
* Հովհան Ավգերյան (1877-1947), բանասեր։
* Մկրտիչ Հայրապետի Ավգերյան (1762–1854), աստվածաբան, լեզվաբան-բառարանագիր, թարգմանիչ։
* Ստեփան Ավգերյան (1776-1821), բանասեր։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հայերեն հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Ռիկերս

thumb|300px|right
**Ռիկերս** (), Իստ Ռիվերի քաղաք կղզի, պատկանում է Նյու Յորքի Քուինս և Բրոնսկ  շրջաններին։ Կղզում գործում է Լա Գուարդիա օդանավակայանը։ 
Խոշորագույն ուղղիչ աշխատանքային գաղութն է  աշխարհում, քանի որ ԱՄՆ-ին հարկերի  վճարները միայն այս կղզու հարկատուների կողմից կազմում են  տարեկան 860 մլն դոլար։
1884 թվականից ի վեր կղզում սկսեց զարգանալ գյուղատնտեսությունը, որը միտված էր կալանավորների համար սնունդ ստեղծելուն։ 
1932 թվականին բացվեց նոր բանտ, որտեղ բանտարկյալների մեծ մասը տեղափոխվեցին Բլեքուել (Blackwell) կղզուց, քանի որ այնտեղ բանտային հաստատությունները վաղուց արդեն խարխլվել էին։ 1970 թվականից մինչև 2005 թվականի դեկտեմբերն ընկած ժամանակահատվածում բանտում առաջացան ոչ ավանդական սեռական կողմնորոշման առանձին միավորներ, սակայն դրանք արագ վերացվեցին` «անվտանգության ապահովման նկատառումներով»։ 
Բանտարկյալների նկատմամբ դաժան վերաբերմունքների պատճառով մի քանի սկանդալներ հրապարակվեցին, որոնք հասարակության շրջանում առաջացրեցին բողոքի մեծ ալիք և պահանջվեց վերանայել բանտարկյալների նկատմամբ ցուցաբերվող վերաբերմունքը։
thumb|200px|right
[thumb|200px|left|Ընդհանուր տեսքը: Ռիկերս կղզու ետևում երևում է [Լա Գուարդիա օդանավակայանը, աջ կողմում`   կամուրջը]]
thumb|200px|right|Տեսքը 1,7 կմ բարձրությունից: Ներքևում   կամուրջն է, որից աջ երևում է օդանավակայանի թռիչքուղին
thumb|200px|right

## Նկարագրություն
Կղզին ձգվում է հյուսիս-արևմուտքից հարավ-արևելք  2 × 1 կմ ընդհանուր չափսերով։ Կղզին ամբողջությամբ բանտային համալիր է։ Մայր ցամաքի հետ կապվում է կամրջով, որը կառուցվել է 1966 թվականին։ Մինչև կամուրջ կառուցելը այդ կղզի հասնում էին ջրային պտրանսպորտով։ 
2009 թվականի մարդահամարի տվյալներով ամբողջ բնակչության թիվը, որոնց մեծամասնությունը բանտարկյալներն էին, կազմում էր 11 350 մարդ։ Կղզում կառուցված շինությունները նախատեսված են 14 հազար բանտարկյալների, 7000 ուժային կառույցի աշխատակիցների և 1500 քաղաքացիների համար։
Մինչև 1954 թվականը կղզու մակերեսը մոտп 0,36 կմ² էր, այնուհետև սկսվեցին կղզու տարածքի ավելացման աշխատանքներ։ 2011 թվականին արդեն կղզին ուներ գրեթե  1,7 կմ² մակերես։

1965 թվականին բանտային համալիրի հիմնական ճաշասենյակում կախեցին Սալվադոր Դալիի ստեղծած մի նկար, որով կարծես ներողություն էր խնդրում բանտարկյալներից այն բանի համար, որ չկարողացավ անցկացնել արվեստի մասին դասախոսությունը, ինչպես խոստացել էր։ 1981 թվականին նկարը տեղափոխվեց «պահպանման համար» նախատեսված դահլիճ, իսկ 2003 թվականի մարտին փոխարինվեց կեղծ տարբերակով. բնօրինակը գողացվել էր։  Չնայած  այս գործով մեղադրանք էր ներկայացվել չորս աշխատակիցների, բնօրինակն այդպես էլ չհայտնաբերվեց։

## Տես նաև
* Ալկատրաս
* Սոլովեցկյան համակենտրոնացման ճամբար
* «Վոլոգդայի պենին»

## Ծանոթագրություններ
Don't Leave Me Alone

"**Don't Leave Me Alone**", ֆրանսիացի դիջեյ և երաժշտական պրոդյուսեր Դեյվիդ Գետտայի և անգլիացի երգչուհի Աննա Մարիի երգը։ Երգը գրել էն Նունի Բաոն, Սառա Աարոնսը, Գետտան և Լոտուս IV-ը, իսկ մշակմամբ զբաղվել են վերջին երկուսը։ Երգը թողարկվել է What a Music և Parlophone լեյբլներով որպես Գետտայի յոթերորդ՝ *[[7 (ալբոմ, Դեյվիդ Գետտա)|7]]* ստուդիական ալբոմի չորրորդ սինգլ (2018)։

## Քննադատություն
Grammy.com-ի Philip Merrill խմբագիրը երգին տվել է քննադատական արձագանք՝ «Այս խառը երաժշտությունը հզոր է, շատ հուզիչ և պարզ, անկախ հայացք»։

## Երգացանկ
***Թվային ներբեռնում**
#"Don't Leave Me Alone" – 3:03

***Թվային ներբեռնում՝ Ակուստիկ**
#"Don't Leave Me Alone" (Acoustic) – 3:08

***Թվային ներբեռնում՝ EDX's Indian Summer Remix**
#"Don't Leave Me Alone" (EDX's Indian Summer Remix) – 3:30
#"Don't Leave Me Alone" (EDX's Indian Summer Extended Mix) – 5:05

***Թվային ներբեռնում՝ Oliver Heldens Remix**
#"Don't Leave Me Alone" (Oliver Heldens Remix) – 3:24

***Թվային ներբեռնում՝ Remixes EP**
#"Don't Leave Me Alone" (R3hab ռեմիքս) (Radio Edit) – 3:02
#"Don't Leave Me Alone" (David Guetta ռեմիքս) – 4:58
#"Don't Leave Me Alone" (Sidney Samson ռեմիքս) – 4:31
#"Don't Leave Me Alone" (Tom Staar ռեմիքս) – 3:51

## Հիթ-շքերթներ

### Շաբաթական հիթ-շքերթներ

### Տարեվերջի հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2018 երգեր
Կոնիլ դե լա Ֆրոնտերա

**Կոնիլ դե լա Ֆրոնտերա** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիսի պրովինցիայի Լա Խանդա շրջանում (կոմարկայում)։ Զբաղեցնում է 87 կմ² տարածք։ Պրովինցիայի վարչական կենտրոնից՝ Կադիս քաղաքից հեռավորությունը 43 կիլոմետր է։ 2016 թվականի տվյալներով բնակչության թվաքանակը եղել է 22 427։ Ամռան ամիսներին բնակչության թիվը հասնում է 110 հազարի. մանրավազ, հիանալի լողափերի շնորհիվ ամառային հանգստի լավ վայր լինելով՝ Կոնիլ դե լա Ֆրանտերան հրապուրում - գրավում է հազարավոր մարդկանց ինչպես Իսպանիայի տարբեր մասերից, այնպես էլ արտասահմանյան երկրներից (հիմնականում Գերմանիայից)։ Վեց լողափերը՝ Պլայա լա Ֆոնտանիլիան  (*Playa La Fontanilla*), Պլայա Էլ Ռոկեոն (*Playa El Roqueo*)՝ 1936 թվականի իսպանական քաղաքացիական պատերազմի ժամանակներից մնացած բունկերով, Պլայա Ֆուենտե դել Գալիոն (*Playa Fuente del Gallo*), Պլայա Պունտա Լեխոսը (*Playa Punta Lejos*), Պլայա Կալա դել Ասեիտեն (*Playa Cala del Aceite*) և Պլայա լոս Բատելեսը (*Playa los Bateles*) ընկած են Ատլանտյան օվկիանոսի ափին։ Դրանցից ամենաերկարը և ամենամարդաշատը Պլայա լոս Բատելեսն է։

Այսպիսով՝ քաղաքի եկամտի գլխավոր աղբյուրը զբոսաշրջությունն է։ Երկրորդ և երրորդ տեղերը գրավում են գյուղատնտեսությունն ու ձկնարդյունաբերությունը։

Յուրաքանչյուր ուրբաթ կարելի է այցելել Ավիդա դե լա Մուզիկա (*Avda. de la Música*) փողոցի վրա գտնվող շուկան, որ պատմամշակութային հուշարձան է, և գնել հուշանվերներ, հագուստ, մրգեղեն, ձկնեղեն...

## Պատկերասրահ

Faro de Cabo Roche 1294.jpg|Նավահանգիստն ու փարոսը
Sta Catalina Conil.JPG|Սբ. Կատալինա եկեղեցին
Conil - Torre de Guzman.jpg|Դուքս Գուսմանի աշտարակը
Conil - Convento de la Victoria.jpg|Վիկտորյա կուսանոցը

thumb|center|upright=2.6|Քաղաքի համայնապատկերը

## Անվանի բնակիչներ
* Խոսե Վելարդե Յուստի - բանաստեղծ
* Ֆրանսիսկո Խոսե Մարիա դել Սագրադո Կորասոն դե Խեսուս Ալբա Մեդինա (Պակո Ալբա) - կառնավալի հեղինակ
* Մարկոս Ռամիրես - մոտոարշավորդ

## Ծանոթագրություններ

## Արտաքին հղումներ
* Համայնքապետարանի կայքէջը
* Patrimonio cultural de Conil de la Frontera. Guía Digital del Patrimonio Cultural de Andalucía. Instituto Andaluz del Patrimonio Histórico
* Պաշտոնական կայքէջը

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Բրաունի (գետ)

**Բրաունի գետ**, Ուիր գետի ամենամեծ վտակը Անգլիայի Դարհեմ կոմսությունում։

Բրաունի գետն սկիզբ է առնում Վասկերլեյի հարավ-արևելքից` մոտավորապես մեկ մղոն հեռավորության վրա գտնվող Սքայլոք ժայռի արևելյան լանջի գլխավոր պլանտացիայի մի աղբյուրից։ Աղբյուրն առաջանում է Ուիր գետի վտակից մոտավորապես 500 մետր հեռավորության վրա, ճահճային, անտառային ու աղբյուրաշատ տարածքում, որը հարուստ է արդյունաբերական անցյալի վկայություն հանդիսացող քարածխահանքերով, քարհանքերով ու հանքային երկաթուղային գծերով։ Հոսելով արևելք դեպի Լանչեսթեր` գետն եզրագծում է գյուղի հարավային մասը։ Լանգլեյի պարկ և Վիթոն Ջիլբերթ գյուղերով անցնելով` գետը հոսում է հարավ ու եզրագծում Դարհեմի արևմտյան սահմանը։ Լանգլեյ Մուռի հյուսիսում գետին միախառնվում է Դիըրնես գետը, և Դարհեմի հարավում վերջապես միանում Ուիր գետին Սանդերլենդ կամրջի մոտ։ Մինչև վերջին Սառցե դարաշրջանը Բրաունին թափվում էր Ուիր գետը Դարհեմ քաղաքի հյուսիսում, Փելոու անտառների մոտ։

Բրաունին աղտոտվել է տեղական արդյունաբերության, հատկապես կապարի ու քարածխի հանքարդյունաբերության պատճառով, բայց վերջին տարիներին մաքրվել է։ 2006 թվականին սեպտեմբերին գետ է բաց թողնվել մոտավորապես 3000 մոխրագույն ձկնատեսակ։

Ավանդություն կա այն մասին, որ 1346 թվականին Նևիլի խաչի ճակատամարտում պարտություն կրելուց հետո Դավիդ II-ը գերի է ընկել, երբ թաքնված է եղել Բրաունի գետի կամրջի տակ Բեարփարկ գյուղի մոտ, Բյուրփեյր մենաստանի մոտ գտնվող այն տարածքում, որտեղ շոտլանդացիները ճամբարել էին գիշերվա համար։

Էնդրյու Բրիզը պնդում է, որ գետի անունից առաջացել է 'Բրունանբուրգ' բառը՝ Բրունանբուրգի ճակատամարտի տեղանունը։ Նա մեկնաբանում է 'Բրունանբուրգը' որպես 'Բրաունիի ամրոց', որն էլ վերաբերում է Լոնգովիցիում հռոմեական ամրոցին։

## Տես նաև
* Անգլիայի գետերի ցուցակ

## Ծանոթագրություններ

Կատեգորիա:Մեծ Բրիտանիայի գետեր
Նորտ Բրազեր

**Նորդ Բրադեր **(, թարգմ. *«Հյուսիսային Եղբայր»*) փոքր անմարդաբնակ կղզի Իստ Ռիվեր նեղուցում, պատկանում է Նյու Յորքին։ Հեռավորությունը մայրցամաքից 350 մետր է։

## Նկարագրություն
Կղզին կլորավուն է (գրեթե 400 մ տրամագով)։ 250 մետր դեպի հարավ գտնվում է Սաուտ Բրադեր կղզին (*South Brother Island*, թարգմ. *«Հարավային Եղբայր»*), որը ևս անմարդաբնակ է և ունի շատ փոքր մակերես։

## Պատմություն
thumb|200px|left|«General Slokam» կղզու մոտ նավաբեկության զոհերը
1614 թվականից կղզին իր հարավային եղբայր կղզու հետ միասին պատկանում էր հոլանդական Վեստ Ինդյան ընկերությանը և հայտնի էին *De Gesellen* () անվանմամբ։ Մինչև 1885 թվականը կղզին անմարդաբնակ էր, սակայն 1885 թվականին Ռուզվելտ կղզուց` նախկինում`Բլեկուելս, այստեղ տեղափոխեցին *Riverside Hospital* մասնագիտացված հիվանդանոցը, որտեղ բուժում էին «ծաղիկ» կոչվող հիվանդությունը։ 1930-ականների վերջին հիվանդանոցը փակվեց։ Հիվանդանոցի ամենահայտնի բուժվող հիվանդը լեգենդար Տիֆակիր Մերրին էր, ով այստեղ բազում դժվարություններ կրեց շուրջ  20 տարի և այստեղ էլ վախճանվեց 1938 թվականին։
1904 թվականի հունիսի 15-ին կղզու ափին խորտակվեց «Գեներալ Սլոկամ» () ջերմանավը, որից զոհվեցին ավելի քան հազար մարդ *(на илл.)*:
Երկրորդ համաշխարհային պատերազմի ավարտից հետո այստեղ էին ապրում պատերազմի մասնակից վետերանները, սակայն կացարանների անբավարար լինելու պատճառով որոշ ժամանակ անց կղզին նորից դատարկվեց։
1950-ական թվականներին այստեղ բացվեց թմրամոլների վերականգնման կլինինիկա, սակայն այն ծառայեց այլ նպատակի համար. շատ հիվանդներ փաստում էին, որ այստեղ պահվում են իրենց կամքին հակառակ, մյուսներն էլ մեկնաբանում էին, որ բուժանձնակազմն զբաղվում է կոռուպցիայով` բուժումն ավարտած հիվանդներին նորից թմրանյութեր վաճառելով։ այդ պատճառով էլ  1963 թվականին հաստատությունը փակվեց։ 
1869-ից 1953 թվականները կղզում տեղադրված էր փարոս:
2011 թվականի տվյալներով կղզին փակ է այցելուների համար, նախկին հիվանդանոցի որոշ մասնաշենքեր դեռևս պահպանվում են, սակայն խարխլված են և ժամանի ընթացքում քայքայվում են։ 
2014 թվականին նկարահանված «Հիշեք ամեն ինչ» սերիալի 8 էպիզոդներ զարգանում են Նորտ Բրադերում։
## Գրականություն
* Շարոն Սեյց (*Seitz, Sharon*) и Стюарт Миллер (*Miller, Stuart*): «Նյու Յորքի մյուս կղզիները» (*The Other Islands of New York*), 2003. ISBN 0-88150-502-1
## Արտաքին հղումներ
* The Kingston Lounge — Ֆոտոռեպորտաժ կղզուց *kingstonlounge.blogspot.com*, 13 հունվարի 2011
* Brothers: NYC's worst maritime tragedy — Ֆոտոռեպորտաժ կղզուց  *forgotten-ny.com*, 2004
* Riverside Hospital — Ֆոտոռեպորտաժ կղզուց  *opacity.us*
* , *nyc24.org*

## Ծանոթագրություններ

Կատեգորիա:Անմարդաբնակ կղզիներ
Կատեգորիա:Բրոնկս կղզիներ
Կատեգորիա:Իստ Ռիվեր
Կատեգորիա:Կղզիներ այբբենական կարգով
Կատեգորիա:Նյու Յորքի պատմություն
Ժողովածու (4998)

**Ժողովածու** (4998), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է  4998 թվի տակ։ Ձեռագիրը գրվել է 1723 թվականին Սիմեոն դպիր գրչի կողմից Հերապոլիսում։ Գրված է թղթի վրա, որը ունի 22×17 չափս։ Ձեռագիրը կազմված է 411 թերթից։ Գրված է երկսյուն, բոլորգրով։  Կազմը՝ կաշեպատ տախտակ դրոշմազարդ։ Հիշատակարաններ գրչի՝ 125բ, 407բ, հետագայի` 409բ (1743թ.), 1բ (1776թ.), 411բ (18-ր դար) O:
## Բովանդակություն
* Յովհ. Երզնկացւոյ Ներբող ի Գր. Լուսաւորիչն։
* Մեսրոպայ Վայոցձորեցւոյ Պատմութիւն Մեծին Ներսիսի։
* Պատմութիւն Հացունեաց խաչին։
* Թովմ. Մեծոփեցւոյ Պատմութիւն, Յիշատակարան։
* Թագաւորք Արշակունեաց։
* Գր. Կամախեցւոյ Այս թուական տաճկաց։
* Յովհ. Կեսարացւոյ Գովասանութիւն Մինասայ Գաղատացւոյ։
* Առ. Դաւրիժեցւոյ Պատմութիւն։
## Ծանոթագրություններ

Կատեգորիա:Մատենադարանի ձեռագրեր
Հիշեք ամեն ինչ

**«Հիշեք ամեն ինչ»** () ամերիկյան փաստագրական սերիալը նկարահանվել է Ջ. Ռոբերտ Լենոնի *The Rememberer* պատմվածքի մոտիվներով։ Սերիալի պրեմիերան կայացավ 2011 թվականի սեպտեմբերի 20-ին CBS-ի կողմից։
Քերրի Ուելսը (Poppy Montgomery) Նյու Յորքի դետեկտիվ է, որն ունի հիպերթեմիզիա։ Այսինքն հիվանդություն է, որը հնարավորություն է տալիս ամեն ինչ հիշել։ 
Սերիանն սկսվում է հետևյալ կերպ. որ Քերրին ծերանոցում աշխատում է որպես կամավոր, որտեղ նա բոլոր ծերերի հետ միաժանամակ հոգ է տանում իր մոր համար։ Սակայն մայրը չի հիշում Քերրիին։ Նա, ընդհանուր առմամբ, մոռանում է ամեն ինչ շատ արագ։ Մի ժամանակ աղջիկը Էյլլի հետ աշխատել է Syracuse ոստիկանությունում, սակայն երկար ժամանակ չեն կարողացել բացահայտել Քերրիի քրոջ` Ռեյչելի սպանության գործը։ Երբ գործը փակվեց, Քերրին, մեղադրելով իրեն և Էյլին, դադարեցրեց իր աշխատանքը ոստիկանությունում։ Հարևանի սպանությունից հետո աղջիկը վիճում է իր նախկին ընկեր Էյլ Բերնսի հետ, ով Ուելսին ընդունել  էր աշխատանքի Նյու Յորքի ոստիկանությունում` որպես քրեական բաժնի խորհրդատու։
Երկրորդ եթերաշրջանում Քերրին և Էյլը տեղափոխվում են ծանր հանցագործությունների բաժին։
Պոպի Մոնթգոմերին առաջին եթերաշրջանի մասին պատմում է հետևյալը` «Ես Քերրի Ուելսն եմ։ Աշխարհում շատ քիչ մարդիկ են ունակ հիշել ամեն ինչ։ Ես նրանցից մեկն եմ։ Ընտրեք իմ կյանքի ցանկացած օր և ես կպատմեմ ձեզ, թե ինչ եմ տեսել կամ լսել այդ օրը. դեմքեր, զրույցներ, ապացույցներ (որը շատ կարևոր է, երբ դուք ոստիկան եք)։ Եթե ես առաջին անգամ բաց թողեցի մի բան, ապա կարող եմ վերադառնալ իմ հիշողություն և նորից նայել այնտեղ։ Իմ կյանքն անմոռանալի է ... »: Առաջին եթերաշրջանի ընթացքում հետաքննվում էր Քերրիի ավագ քրոջ` Ռեյչելի սպանության գործը։ 
Սա միակ դեպքն է, երբ Miss Wells- ի հիշողությունը դավաճանում է։ Նա աղոտ հիշում է պառկած մի աղջկա, որի գլխավերևում լողում է տղամարդու ուրվագիծ ... ու վերջ։

## Դերերում

### Դրվագներում
* Բրիթ Լովեր — *Տանյա Սիտկովսկի, ՏՏ մասնագետ, որն աշխատում է խմբի հետ.*
* Օմար Մետուոլի — *Ադամ Գիլրոյ, շրջանային փաստաբանի օգնական, ով չգիտեր Քերրիի հիպերտիմիայի մասին:Երբեմն օգնում էր խմբին*
* Դիանա Դանագան — ''Էլիս Ուելս, Քերրիի մայրը, տառապում է Ալցհայմերի հիվանդությունով


File:Poppy Montgomery at the MARVEL UNIVERSE LIVE celebrity premiere.jpg
File:La La Anthony by Robert Ector.jpg
File:Jane Curtin 1989.jpg
File:Kevin Rankin paleyfest 2011.jpg


## Արտաքին հղումներ
* Պաշտոնական կայք
* 

## Ծանոթագրություններ

Կատեգորիա:2010-ականների ամերիկյան քրեական դրամա հեռուստասերիալներ
Կատեգորիա:ԱՄՆ հեռուստասերիալներ, թողարկված 2011 թվականին
Կատեգորիա:Անգլերեն հեռուստասերիալներ
Վարդան Այվազյան (այլ կիրառումներ)

**Վարդան Այվազյան** կարող է վերաբերվել.
* Վարդան Այվազյան, ՀՀ պետական և քաղաքական գործիչ, ՀՀ Ազգային ժողովի նախկին պատգամավոր։
* Վարդան Այվազյան, հայ իրավաբան։
Բենալուպ Կասաս Վիեխաս

**Բենալուպ Կասաս Վիեխաս** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիսի պրովինցիայի Լա Խանդա շրջանում (կոմարկայում)։ Զբաղեցնում է 58 կմ² տարածք։ Պրովինցիայի վարչական կենտրոնից՝ Կադիս քաղաքից հեռավորությունը 65 կիլոմետր է։ Բնակչության թվաքանակը 2010 թվականի տվյալներով եղել է 7183։

## Պատմություն
Բենալուպ  Կասաս Վիեխասի շրջակայքում մարդիկ բնակություն են հաստատել դեռ նախապատմական ժամանակներում։ Այդ են վկայում այստեղ հայտնաբերված մեգալիթները, ինչպես նաև *Տախո դե լաս Ֆիգուրաս*ի ժայռապատկերները։

1264 թվականին Ալֆոնսո Տասներորդ Իմաստուն թագավորը մավրերից ազատագրել է Բենալուպը։ 1439 թվականին բնակավայրը, ամրոցով հանդերձ, վաճառվել է Ասիդոնիա համայնքի խորհրդին։

16-րդ դարում այս կողմերում կառուցվել է *Կասաս Վիեխաս* մենաստանը, որի շուրջն աստիճանաբար ձևավորվել է նոր բնակավայրը։

19-րդ դարի վերջում և 20-րդի սկզբներին Բենալուպը դարձել է Միխայիլ Բակունինի և Ջուզեպե Ֆանելլիի քարոզած անարխիզմի հենակետերից մեկը, և անարխիստական լայնորեն ծավալվող շարժումը ճնշելու նպատակով այստեղ եկած  ոստիկանական զինված խմբերը 1933 թվականին  բնակիչների գրեթե զանգվածային կոտորած են կազմակերպել։
  
Բենալուպը, որ երկար տարիներ գտնվել է Մեդինա-Սիդոնիա համայնքի կազմում և ենթարկվել վերջինիս համայնքապետարանին, 1991 թվականին ձեռք է բերել առանձին, անկախ համայնքի կարգավիճակ։

Ներկայումս Բենալուպ Կասաս Վիեխասի եկամտի գլխավոր աղբյուրները գյուղատնտեսությունն ու զբոսաշրջությունն են։ Բնակչության մի զգալի հատվածն էլ գումար է վաստակում ծովափնյա բնակավայրերում իրականացվող շինարարական աշխատանքներում ներգրավվելով։

## Տեսարժան վայրեր
Գմբեթների թանգարան

Աստվածամոր թեմական եկեղեցի (*Iglesia Parroquial de Nuestra Señora del Socorro*)՝ կառուցված 1555 թվականին

Տոռե դե Բեն-ա-Լյուդի մերձակայքում՝ արաբական տիրապետության ժամանակներից (մոտավորապես իններորդ դարից) պահպանված շինություններ

Բենալուպից 8 կիլոմետր դեպի արևելք՝ Կուվաս դել Տախո դե լաս Ֆիգուրասում հայտնաբեևված բազմաթիվ ժայռապատկերներ, որոնք թվագրվում են ուշ նեոլիթի (քարե դարի) ժամանակաշրջանով

Հին ժամանակներից պահպանված տներով թաղամաս, որոնք ազգագրական, պատմական, մշակութային հետաքրքրություն են ներկայացնում

«Նախապատմական Կադիս» (“*Cádiz Prehistórico*”) ինտերպրետացիոն կենտրոն

## Պատկերասրահ

Tajo-x.jpg|Տախո դե լաս Ֆիգուրասի ժայռապատկերներից
MuseoMadera-Benalup-P1000287.JPG|Գմբեթների թանգարանի ցուցանմուշներից


## Քույր քաղաքներ
* Տոռենտ, Իսպանիա

## Ծանոթագրություններ

## Արտաքին հղումներ
* Benalup-Casas Viejas - Sistema de Información Multiterritorial de Andalucía
* Punto de Información Benalup-Casas Viejas sobre el Parque Natural de Los Alcornocales
* Patrimonio cultural de Benalup-Casas Viejas. Guía Digital del Patrimonio Cultural de Andalucía. Instituto Andaluz del Patrimonio Histórico
* Պաշտոնական կայքէջ 
* Բենալուպ Կասաս Վիեխաս
* Los Guardias Civiles de Casas Viejas
* Բենալուպ Կասաս Վիեխաս

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Գերասիմ Զուրաբով

**Գերասիմ Գերասիմի Զուրաբով** (), հայ հիդրոտեխնիկ։ Տեխնիկական գիտությունների դոկտոր (1943), դոցենտ (1944): ԽՍՀՄ-ում առաջինն է մշակել հիդրոտեխնիկական թունելների նախագծման տեխնիկական պայմանները և նորմերը։

## Կենսագրություն
Գերասիմ Զուրաբովը ծնվել է 1894 թվականի փետրվարի 16-ին Հադրութի շրջանի Ծակուռի գյուղում։ 1924 թվականին ավարտել է Լենինգրադի հաղորդակցության ճանապարհների ինստիտուտը։ 1924-1930 թվականներին նրա ղեկավարությամբ Լենինգրադում կառուցվել է երկաթբետոնե 6 կամուրջ։ 1930-1935 թվականներին՝ հիդրոնախագիծ համամիութենական պետական նախագծային ինստիտուտի Լենինգրադի բաժանմունքի հիդրոտեխնիկայի կառույցների բաժնի վարիչ։ 1935-1958 թվականներին՝ Հիդրոտեխնիկայի Համամիութենական գիտահետազոտական ինստիտուտի ավագ գիտաշխատող։

Աշխատանքները վերաբերում են ճնշումային թունելների նախաշարված երեսպատման փայտե բազմանկյուն ամրակապերի, թունելների կառուցման ժամանակ ցիկլայնության կիրառության հարցերին։

## Մահ
Մահացել է 1958 թվականի սեպտեմբերի 26-ին Լենինգրադ քաղաքում։

## Երկեր
* Зурабов, Герасим Герасимович. Применение цикличности при скоростной проходке туннелей.
* Гидротехнические тоннели [Текст] / Г. Г. Зурабов, О. Е. Бугаева. - М. : Гидроэлектропроект, 1934 .Ч. 1 : Напорные штольни. - [Б. м.] : [б.в.], 1934. - 440 с. 
* Безопасные гидротехнические туннели. М., 1940.
* Гидротехнические туннели гидроэлектрических станций [Текст] / Г. Г. Зурабов, О. Е. Бугаева. - Москва ; Ленинград : Госэнергоиздат, 1962. - 719 с.

## Ծանոթագրություններ

## Գրականություն
* Саркисян С. Т. Энциклопедия Арцах-Карабаха. Спб., 2005. - 312 с.: ил. ISBN 5-9676-0034-5

Կատեգորիա:Հայ հիդրոտեխնիկներ
Կատեգորիա:Տեխնիկական գիտությունների դոկտորներ
Թոլքին (ֆիլմ)

**«Թոլքին»** (), ամերիկյան կենսագրական դրամա, որի ռեժիսորն է Դոմե Կարուկոսկին։ Ֆիլմը նկարահանվել է 2019 թվականին։ Սցենարի հեղինակներն են Դևիդ Գլիսոնը և Սթիվեն Բերեսֆորդը։ Կինոնկարը պատմում է պրոֆեսոր, լեզվաբան և գրող Ջոն Ռոնալդ Ռուել Թոլքինի՝ «Հոբիթ կամ գնալն ու գալը», «Մատանիների տիրակալը», «Սիլմարիլիոն» գրքերի հեղինակի կյանքի մասին։

2019 թվականի մայիսի 3-ին Ֆինլանդիայում, Մեծ Բրիտանիայում և Իռլանդիայում տեղի ունեցավ ֆիլմի համաշխարհային պրեմիերան։

## Սյուժե
Ֆիլմում ներկայացվում է գրողի կենսագրությունը. նրա որբացման տարիները, այն, թե ինչպես է նա ձեռք բերում բարեկամներ, սեր և ընկերների շրջանում ձեռք բերած գեղարվեստական ոգեշնչում։ Հետագա իրադարձությունները կառուցվում են Առաջին համաշխարհային պատերազմի սկզբին, որը սպառնում է մասնատել նրա «եղբայրությունը»։ Այս բոլոր փորձությունները ոգեշնչում են Թոլքինին գրել հայտնի պատմություններ Միջերկրի մասին։

## Դերերում

## Արտադրություն
2013 թվականի նոյեմբերի 21-ին հայտարարվեց այն մասին, որ Fox Searchlight Pictures-ը և Chernin Entertainment-ը աշխատում են «Հոբիթի» և «Մատանիների տիրակալի» ամերիկացի հեղինակ և գրող Ջոն Թոլքինի մասին պատմող կենսագրական ֆիլմի վրա, որը հիմնված է Դևիդ Գլիսոնի սցենարի վրա։

2017 թվականի հուլիսի 24-ին որպես ռեժիսոր են ընտրել Դոմե Կարուկոսկուն Գլիսոնի և Սթիվեն Բերեսֆորդի սցենարի համար, որը Չերնինը արտադրեց Fox Searchlight-ի համար։ Ինչպես հաղորդել են, հաջորդ օրը Նիկոլաս Հոլտը համաձայնվում է ստուդիայի հետ գլխավոր դեր խաղալու համար։ 2017 թվականի օգոստոսի 30-ին Լիլի Քոլինզը ընտրվել է Հոլտի գործընկեր Էդիթ Թոլքինի դերում՝ սիրեցյալի, իսկ հետո Ջոն Թոլքինի կնոջ դերը խաղալու, որը  նաև եղել է «Մատանիների տիրակալում» աչքայադստեր կերպարի համար ոգեշնչման աղբյուր։ Քոլմ Մինին, Թոմ Գլին-Կարնին և Ժենեվև Օ՛Ռայլին միացել են դերասանական կազմին 2017 թվականի հոկտեմբերին։ Քրեյգ Ռոբերթսը միացել է դերասաններին հաջորդ ամսվա ընթացքում։

Նկարահանումները սկսվել են 2017 թվականի հոկտեմբերին և ավարտվել 2017 թվականի դեկտեմբերին։

2019 թվականի մարտի 6-ին Fox Searchlight կինոընկերությունը հրապարակեց «Թոլքինի» առաջին ամբողջական թրեյլերը։

## Ծանոթագրություններ

## Արտաքին հղումներ
* 
* ''Tolkien'' on Fox Searchlight's official website
* 
*
*

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:20th Century Fox ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Անգլիայում նկարահանված ֆիլմեր
Կատեգորիա:Դիսնեյյան ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ջոն Թոլքին
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Սահմանադրական հայրենասիրություն

[thumb|[Յուրգեն Հաբերմաս, սահմանադրական հայրենասիրության գաղափարի առաջամարտիկը]]
**Սահմանադրական հայրենասիրություն** (, ), գաղափար, համաձայն որի մարդիկ պետք է կազմավորեն իրենց քաղաքական կապվածությունը պլյուրալիստական ազատական ժողովրդավարական սահմանադրության նորմերից և արժեքներից, այլ ոչ թե ազգային մշակույթից կամ աշխարհաքաղաքացիական հասարակությունից։ Գաղափարը կապված է հետազգայնական ինքնության հետ, քանի որ այն ունի է ազգայնականության նման կառուցվածք, սակայն կապվածության հիմք է հանդիսանում ոչ թե ազգային մշակույթը, այլ սահմանադրության արժեքները։ Ըստ էության, սա խմբային ինքնության վերաիմաստավորման առաջին փորձն է, որը դուրս է գալիս էթնոմշակութային ինքնության շրջանակներից և հիմք է ընդունում քաղաքացիության՝ որպես լոյալության մեկնաբանությունը։ Տեսաբանները կարծում են, որ մի քանի լեզու և խմբային ինքնություն ընդգրկող ժամանակակից պետությունում նման գաղափարը ավելի արդարացված է, քան համատեղ կողմնակցության այլ տեսակները։ Դա առավել արդիական է հետազգային ժողովրդավարական պետություններում, որտեղ գոյակցում են մի քանի մշակութային և էթնիկ խմբեր։ Գաղափարի ազդեցությունն է կրել նաև Եվրոպական Միությունը, որի երկրների համար որպես վերպետական միավորման անդամների համար սահմանադրական հայրենասիրությունը եվրոպականության բանալին է։

## Ծանոթագրություններ

Կատեգորիա:Հայրենասիրություն
Կատեգորիա:Հետազգայնականություն
Կատեգորիա:Սոցիալական փիլիսոփայություն
Կատեգորիա:Քաղաքագիտության տերմինաբանություն
1997 թ. NBA դրաֆթ

[thumb|150px|right|[Թիմ Դանքան՝ առաջին ընտրությունը «Սան Անտոնիո Սփըրսի» կողմից]]
**[[1997]] թ. [[NBA դրաֆթներ|NBA-ի դրաֆթ]]ը** տեղի է ունեցել 1997 թվականի հունիսի 25-ին՝ ԱՄՆ Հյուսիսային Կարոլինա նահանգի վարչակենտրոն Շառլոթ քաղաքում։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։

Առաջին ընտրության իրավունքը էր հասել «Սան Անտոնիո Սփըրս» ակումբին, որն ընտրեց Թիմ Դանքանին՝ Ուեյք Ֆորեսթի համալսարանից։

## Դրաֆթ
### Պատկերասրահ

Պատկեր:Keith Van Horn.jpg|thumb|150px|right|Քիթ Վան Հորն` 2-րդ ընտրությունը «‎Ֆիլադելֆիա Սևնթի Սիքսերսի» կողմից
Պատկեր:Chauncey Billups Nuggets.jpg|thumb|150px|right|Չանսի Բիլապս` 3-րդ ընտրությունը «Բոստոն Սելտիքսի» կողմից, 
Պատկեր:Antonio Daniels.jpg|thumb|150px|right|Անտոնիո Դենիելս 4-րդ ընտրությունը «Վանկուվեր Գրիզլիսի» կողմից
Պատկեր:Tim Thomas.jpg|thumb|150px|right|Թիմ Թոմաս 7-րդ ընտրությունը «Նյու Ջերսի Նեթսի» կողմից
Պատկեր:Tracy McGrady 1.jpg|thumb|150px|right|Թրեյսի Մակգրեյդի՝ 9-րդ ընտրությունը «Տորոնտո Ռեպտորսի» կողմից
Պատկեր:Tariq Abdul-Wahad 2.jpg|thumb|150px|right|Թարիք Աբդուլ-Վահադ՝ 11-րդ ընտրությունը «Սակրամենտո Քինգսի» կողմից
Պատկեր:Bobby Jackson Kings.jpg|thumb|150px|right|Բոբի Ջեքսոն՝ 23-րդ ընտրությունը «Սիեթլ Սուպերսոնիքսի» կողմից
Պատկեր:Pacer No More.jpg|thumb|150px|right|Սթիվեն Ջեքսոն՝ 42-րդ ընտրությունը «Ֆինիքս Սանսի» կողմից


### Պայմանանշաններ

### Դրաֆթ

## Հայտնի չդրաֆթացված մարզիկներ
Դրաֆթում չընտրված մի շարք բասկետբոլիստներ նույնպես կատարեցին իրենց մեկնարկային խաղաշրջանները NBA-ում։
[right|thumb|150px|Չնայած դրաֆթում չընտրվելուն, Փեթ Բերքը հայտնի դարձավ որպես առաջին [Իռլանդացիներ|իռլանդացի մարզիկը NBA-ում]]

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բասկետբոլի ազգային ասոցիացիայի դրաֆթներ
Ocean Eyes (երգ)

**«Ocean Eyes»** (ամբողջությամբ փաքրատառերով), ամերիկացի երգչուհի և երգերի հեղինակ Բիլլի Այլիշի սինգլն իր դեբյուտային Don’t Smile at Me մինի ալբոմից, որը թողարկվել է 2016 թվականի նոյեմբերի 18-ին։ 2015 թվականի նոյեմբերի 18-ին առաջին անգամ հրապարակվել է «SoundCloud»-ում, իսկ մեկ տարի անց թողարկվել է «Darkroom» և «Interscope Records» լեյբլների միջոցով։ Երգի հեղինակը և պրոդյուսերն Այլիշի ավագ եղբայր Ֆինիս Օ'Քոնելն է, այն ի սկզբանե գրել էր Ֆինիսն իր երաժշտական խմբի համար։ Երգի Astronomyy ռեմիքս տարբերակը Billboard-ի Spotify Velocity շքերթում զբաղեցրել է 25-րդ հորիզոնականը։

## Երգի մասին
«Teen Vogue» ամսագրի աշխատակից Արիանա Մարշը հարցազրույցի ժամանակ հետաքրքրվել է երգի ստեղծման ընթացքից, որին Այլիշը պատասխանել է․ 

## Քննադատների արձագանք
«Stereogum» ամսագրից Քրիս Դևիլեն ասել է․  
«Idolator»-ից Մայք Վասը երգն անվանել է «երազկոտ բալլադ»։ Մաթիաս Ռոսենզվինգը՝ «Vogue» ամսագրից, գրել է․ «Բիլի Այլիշի «Ocean Eyes» բեկումնային երգը նման է ժայռից ընկնելուն, որը շրջապատված է նապալմի ամպով։ Դա շատ խորամիտ նկարագրություն է 14 տարեկան աղջկա համար, որը հանգեցրեց իր դեբյուտային երգի, ինչպես նաև երգչուհու հանդեպ հետաքրքրությանը»։ «Spotify»-ում երգն ունի ավելի քան 173,000,000 լսում։ Երգի «Astronomyy Remix»-ը Միացյալ Նահանգների ռադիոկայաններում օգտագործվում է որպես «Single Mix»։ Billboard-ից Ջեյսոն Լիփշուցը երգը անվանել է «թերասված և սրտաճմլիկ»։

## Տեսահոլովակ
Երգի տեսահոլովակի ռեժիսորը Մեգան Թոմփսոնն է, թողարկվել է 2016 թվականի մարտի 24-ին, իսկ պարային տեսահոլովակը՝ 2016 թվականի նոյեմբերի 22-ին։

## Երգացանկ

## Հիթ-շքերթներ

## Հավաստագրում

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2015 երգեր
Կատեգորիա:2016 երգեր
Կատեգորիա:2016 սինգլներ
Կատեգորիա:Բիլլի Այլիշի երգեր
Կատեգորիա:Սինգլներ այբբենական կարգով
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Բարբատե

**Բարբատե** (), քաղաք և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Լա Խանդա շրջանում (կոմարկայում)։ Զբաղեցնում է 142 կմ² տարածք; 2016 թվականի տվյալներով բնակչության թվաքանակը եղել է 22 720։ Պրովինցիայի վարչական կենտրոնից՝ Կադիս քաղաքից հեռավորությունը 64 կիլոմետր է։ 

Բարբատեն ընկած է նույնանուն գետի գետաբերանի մերձակայքում՝ Թրաֆալգար հրվանդանից 11 կիլոմետր դեպի արևելք,  Լա Բրենյա ի Մարիսմաս  բնական պարկի սահմաններում։

1930-ական թվականներից քաղաքը հայտնի էր *Բարբատե դե Ֆրանկո* անվանումով, քանի որ գեներալ Ֆրանցիսկո Ֆրանկոյի սիրած ժամանցավայրն էր։  1998 թվականին Անդալուսիայի խորհրդի որոշմամբ Ֆրանկո բառը հեռացվեց քաղաքի անվանումից։

Բարբատեի բնակիչները  վաղնջական ժամանակներից զբաղվել են ձկնորսությամբ ու ձկնեղենի վաճառքով։ Տնտեսության այդ ճյուղը բուռն ծաղկում է ապրել հատկապես հին հռոմեական ժամանակներում։ Ներկայումս քաղաքի տնտեսության կարևոր ճյուղերից մեկն էլ զբոսաշրջությունն է. զբոսաշրջիկների բացարձակ մեծամասնությունը Իսպանիայի զանազան մարզերից է, և միայն մի չնչին մասն  է արտասահմանյան երկրներից։

## Ժողովրդագրություն

## Պատկերասրահ

File:Spain Cabo Trafalgar.jpg|Թրաֆալգար հրվանդանը
Image:Graffiti Los Canos2004.jpg|Գրաֆիթի Բարբատեում
Image:Pinien La Brena2004.jpg|Լա Բրենյա բնական պարկը


## Ծանոթագրություններ

## Արտաքին հղումներ
* Barbate en el Sistema de Información Multiterritorial de Andalucía
* Բարբատեի համայնքապետարան
* Բարբատեի զբոսաշրջության պաշտոնական կայք
* Semana gastronómica del atún de almadraba de Barbate 
* Parque Natural de La Breña y Marismas del Barbate en la Ventana del visitante de los espacios naturales de la Junta de Andalucía
* Patrimonio cultural de Barbate en la base de datos del patrimonio inmueble del Անդալուսիայի պատմական ժառանգության ինստիտուտ

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Վաշտի Քանինգեմ

**Վահի Քենինգեմ** (, ), ամերիկացի թեթևատլետուհի,   բարձրացատկորդ, փակ տարածքում թեթև ատլետիկայի աշխարհի առաջնության չեմպիոնուհի (2016), ԱՄՆ  կրկնակի չեմպիոնուհի։ Պատանիների համաշխարհային ռեկորդակիր (1,99 մ, 2016 թվական)։  2016 թվականի Ամառային օլիմպիական խաղերի մասնակից։

## Կենսագրություն
Ծնվել է 1990-ականներին հայտնի ամերիկյան ֆուտբոլիստ Ռանդալ Քանինգհեմի (հանդես է եկել Ֆուտբոլի ազգային լիգա (NFL)ի «Ֆիլադելֆիա Իգլսում» և հարավաաֆրիկացի բալետի պարուհի  Ֆելիսիտի դը Յագերի ընտանիքում։ Մանկության տարիներին զբաղվել է մի քանի սպորտաձևով՝ բասկետբոլով, վոլեյբոլով և թեթև աթլետիկայով։ Արդյունքում, ինչպես իր ավագ եղայրը նա էլ ընտրեց բարձրացատկը։

Հոր ղեկավարությամբ նա 17 տարեկանում դարձել է Պանամերիկյան պատանեկան առաջնության հաղթող և  կրկնել մինչև 18 տարեկան աղջիկների աշխարհի ամենաբարձր արդյունքը (1.96 մ)։

2016 թվականի ձմռանը հաղթող է դարձել  ԱՄՆ-ի առաջնությունում  և ցուցաբերել պատանիների  համաշխարհային նոր ռեկորդ (1,99 մ)։ Շնորհիվ այդ արդյունքի նա ստացել է առաջարկ Աթլետիկայի ֆեդերացիաների միջազգային ասոցիացիայի  կողմից`  մասնակցելու  2016 թվականի աշխարհի առաջնությանը, չնայած նրան, որ մասնակիցների թիվ արդեն լրացված էր։  Ռեկորդակիր դառնալուց  ութ օր անց Վահին մեծահասակների աշխարհի առաջնությունում դարձավ հաղթող՝ 1,96 մ. արդյունքով։

Հաջողակ ելույթներից հետո՝ 2016 թվականի մարտին  ստորագրեցին  պայմանագիր Nike ապրանքանիշի հետ։

Մասնակցել է Օլիմպիական խաղերին  Ռիո դե Ժանեյրոյում, որտեղ գրավել է 13-րդ հորիզոնականը։

## Հիմնական արդյունքներ

## Ծանոթագրություններ

## Արտաքին հղումներ
* 
* պրոֆիլ Վաշթի Քունինգհեմ   all-athletics.com կայքում

Կատեգորիա:Լաս Վեգաս քաղաքում ծնվածներ
Կատեգորիա:Ամերիկացի մարզուհիներ
Վարդան Այվազյան (իրավաբան)

**Վարդան Նորիկի Այվազյան** (), հայ իրավաբան-սահմանադրագետ, իրավաբանական գիտությունների թեկնածու, դոցենտ։ ԵՊՀ իրավագիտության ֆակուլտետի սահմանադրական իրավունքի ամբիոնի վարիչ։

## Կենսագրություն
Ծնվել է 1973 թվականի հունիսի 30-ին։

### Կրթություն
* 1990–1995, սովորել է ԵՊՀ իրավագիտության ֆակուլտետում։
* 1995–1998, սովորել է ԵՊՀ իրավագիտության ֆակուլտետի սահմանադրական և միջազգային իրավունքի ամբիոնի ասպիրանտուրայում։ 1998 թվականի հունիսի 18-ին պաշտպանել է Թեկնածուական ատենախոսություն, թեման՝ «Մարդու կոլեկտիվ իրավունքների պաշտպանությունը ՀՀ-ում»։ Իրավաբանական գիտությունների թեկնածու (1998)։
* 2001–2005, սովորել է ԵՊՀ տնտեսագիտության ֆակուլտետում։
* 2003 թվականից, ԵՊՀ իրավաբանական ֆակուլտետի սահմանադրական և միջազգային իրավունքի ամբիոնի դոցենտ։

### Աշխատանքային փորձ
* 1996 մարտ–1998 հուլիս, աշխատել է ՄԱԿ-ի Հայաստանյան գրասենյակի և ՀՀ կառավարության կողմից հիմնադրված Ժողովրդավարության և մարդու իրավունքների կենտրոնի գլխավոր քարտուղարի իրավական հարցերով խորհրդական։
* 1997–2003, ԵՊՀ իրավագիտության ֆակուլտետի սահմանադրական իրավունքի ամբիոնի ասիստենտ,
* 2003 թվականից, ԵՊՀ իրավագիտության ֆակուլտետի սահմանադրական իրավունքի ամբիոնի դոցենտ։ Կարդում է «Հայաստանի Հանրապետության սահմանադրական իրավունք», «Արտասահմանյան երկրների սահմանադրական իրավունք», «Մարդու իրավունքներ» դասընթացները։ Դոկտորական ատենախոսության թեման` «Համակարգային հակամարտությունների ծագումնաբանությունը սահմանադրաիրավական կարգավորման մեխանիզմում»։

### Մասնագիտական անդամակցություն
* 2004–2007, ՀՀ պետական կառավարման ակադեմիայի գիտական աստիճաններ շնորհող մասնագիտական խորհրդի անդամ։
* 1998 թվականից, Ժողովրդավարության և մարդու իրավունքների ազգային կենտրոնի վարչության անդամ։
* 1998 թվականից, ՀՀ իրավաբանների միության անդամ։
* 2000 թվականից, Փաստաբանների միջազգային միության անդամ։
* 2005 թվականից, ՀՀ փաստաբանական պալատի անդամ։

## Ընտանիք
Ամուսնացած է։

## Ծանոթագրություններ

Կատեգորիա:Իրավաբանական գիտությունների թեկնածուներ
Կատեգորիա:Հայ իրավաբաններ
Կատեգորիա:Սահմանադրական իրավունքի հայ մասնագետներ
Ուղղափառության միջխորհրդարանական վեհաժողով

** Ուղղափառության միջխորհրդարանական վեհաժողով** (), այն միավորում է 21 պետությունների քաղաքական գործիչներին, որոնք ընդգրկված են Արևելյան եկեղեցիների երկթև սրբանկարում։

## Պատմություն
Ուղղափառության եվրոպական միջխորհրդարանական վեհաժողովը ստեղծվել է 1994 թվականի նոյեմբերի 4-ին հույն քաղաքական գործիչների նախաձեռնությամբ։ Վեհաժողովի մշտական քարտուղարությունը գտնվում է Աթենքում։ 2001 թվականից Եվրոպայի խորհրդարանականների աշխատանքին մասնակցում են նրանց համադավանները Ավստրալիայից և ԱՄՆ-ից։

## Մասնակից պետություններ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Աշխատանքային մարմիններ
thumb|365px|ՈՒՄՎ առաջին նախագահ Սերգեյ Պոպովը Աթենքում (2004 թվական)

### Գլխավոր ասամբլեա
Ամեն տարի հունիսի կեսերին մասնակից պետություններից մեկում բացվում է լիագումար նիստ գործող խորհրդարանականների համար։ Երկու տարին մեկ տեղի են ունենում ՈւՄՎ-ի նախագահի ընտրությունները։

; Ուղղափառության միջխորհրդարանական վեհաժողովի նախագահներ
* (2004-2018)՝  Պետդումայի պատգամավոր Սերգեյ Պոպով (Միասնական Ռուսաստան)
* 2018 թվականից՝  Պետդումայի պատգամավոր Սերգեյ Գավրիլով (Ռուսաստանի Դաշնության կոմունիստական կուսակցություն)

### Միջազգային քարտուղարություն
Ութ մշտական հանձնաժողովներ, ՈւՄՎ-ի գլխավոր քարտուղարը, նրա առաջին տեղակալը և գանձապահը գտնվում են Սուրբ Ամալիայի փողոցում, 22-24-ը Աթենքի կենտրոնում։

; 2019 թվականի հունիս
* Գլխավոր քարտուղար՝ Անաստաս Ներանցիս ( Նոր ժողովրդավարություն դաշինք)
* Առաջին տեղակալ՝ Յոհան Ամանատիդիս ( Սիրիզա կուսակցություն)
* Գանձապետ՝ Մարիա Կոլիա Ցարւխա (  Անկախ հույներ իրավունք-պահպանողական դաշինք)

## Քաղաքական ճգնաժամ Վրաստանում 2019 թվականին
2019 թվականի հունիսի 20-ին Վրաստանի կառավարության հրավերով Վրաստանի խորհրդարանի շենքում բացվել է Ուղղափառության միջխորհրդարանական վեհաժողովի հերթական լիագումար նիստը։ Նշված տեղը նախագահությունում զբաղեցրել Է Սերգեյ Գավրիլովը, որն աշխատում էր ռուսերենով, Եվրոպական Վրաստան կուսակցության ընդդիմադիր վրացի պատգամավորները ռուս օկուպանտների դեմ պայքարի պատրվակով ծեծկռտուք են սարքել տրիբունայում։ Տեղի անվտանգության ծառայության աշխատակիցների պաշտպանության ներքո ռուս պատվիրակները տարհանվել են նիստերի դահլիճից և նույն օրը լքել Վրաստանը։

Երեկոյան Վրաստանի խորհրդարանի շենքի մոտ բազմահազարանոց բողոքի ակցիա է սկսվել։ Ցուցարարները պահանջել են խորհրդարանի և ՆԳՆ ղեկավարների, ինչպես նաև պետական անվտանգության ծառայության ղեկավարի հրաժարականը։ Այն բանից հետո, երբ պահանջները չկատարվեցին, ցուցարարները փորձեցին գրոհել խորհրդարանը։

Ուղղափառության միջխորհրդարանական վեհաժողովը (ՈՒՄՎ) 2019 թվականի հունիսի 21-ի իր հայտարարության մեջ իր վճռական դատապարտումն է հայտնել Վրաստանի խորհրդարանի որոշ պատգամավորների ոչ իրավաչափ գործողությունների, որոնք տեղի են ունեցել 2019 թվականի հունիսի 20-ին Վրաստանի խորհրդարանի նիստերի դահլիճում ՈւՄՎ-ի 26-րդ Գլխավոր վեհաժողովի նիստի ժամանակ և ուղղված են վեհաժողովի նիստի տապալմանը, ինչպես նաև ՈւՄՎ-ի անդամների նկատմամբ ֆիզիկական հաշվեհարդարի սպառնալիքներին։

## Ծանոթագրություններ

## Արտաքին հղումներ
*   

Կատեգորիա:1994 հիմնադրված կազմակերպություններ
Կատեգորիա:Քրիստոնեությունը Եվրոպայում
Կատեգորիա:Քրիստոնեական կազմակերպություններ
Կատեգորիա:Քրիստոնեական էկումենիկ կազմակերպություններ
Ազգային անձնավորում

[right|thumb|upright=0.9|[Բրիտանիա (խորհրդանիշ)|Բրիտանիան ձեռքի ձեռքի Քեռի Սեմի հետ, որոնք Առաջին համաշխարհային պատերազմի ժամանակ խորհրդանշում էին բրիտանա-ամերիկյան դաշինքը։]]
[thumb|upright=0.9|Ազգային անձնավորման վաղ օրինակ 990 թվականին թվագրված Օտտո III-ի ավետարանում․ [Սկլավեններ|Սկլավինիան, Գերմանիան, Գալլիան և Հռոմը նվերներ են մատուցում Օտտոն III-ին։]]
right|thumb|upright=0.9|1909 թվականին նկարահանված «Տափօղակ» մուլտֆիլմը ցույց է տալիս (ժամ սլաքի ուղղությամբ) ԱՄՆ-ի, Գերմանիայի, Մեծ Բրիտանիայի, Ֆրանսիայի և Ճապոնիայի ներգրավումը առանց սահմանափակումների ծովային մրցավազքում։
**Ազգային անձնավորում**, առանձին ազգերի կամ դրանց ներկայացուցիչների հավաքական կերպարն արտահայտող մարդակերպական անձնավորում։ Կարող է հայտնվել քաղաքական մուլտֆիլմերում կամ քարոզչության մեջ։ Որպես անձնավորում, կերպարը չի կարող լինել իրական (ազգի հոր կերպարով) կամ անտիկ պատմության դերակատարներից մեկը, որի հնարավոր գոյության փաստն անվիճելի է։

Արևմտյան աշխարհի որոշ վաղ անձնավորումներ եղել են իմաստության և պատերազմի աստվածությունների կերպարներ (Միներվա/Աթենաս) կամ էլ հաճախ կիրառվել Հռոմեական կայսրության պրովինցիաների անվանումները։ Դրանց շարքում են Բրիտանիան, Գերմանիան, Հիբերնիան, Հելվեցիան և Պոլոնիան։ Ազատության աստվածուհու անձնավորման օրինակներից են Մարիան, Ազատության արձանը (*Ազատությունը լուսավորում է աշխարհը*) և Միացյալ Նահանգների դրամների բազմաթիվ օրինակներ։ Անձնավորման հին օրինակներից մեկն էլ Դեա Ռոման է՝ իգական աստվածություն, որն անձնավորում է Հռոմ քաղաքը և, ավելին, Հռոմեական պետությունը։ Ավելի ուշ, 20-րդ դարի առաջին կեսին դարձել է Բենիտո Մուսոլինիի «Նոր հռոմեական կայսրության» խորհրդանիշ անձնավորումը։ Հասարակության կամ քաղաքացիների՝ որպես ազգության մարմնավորում, անձնավորման հայտնի օրինակներ են Միխել Գերմանացին, Ջոն Բուլ և Քեռի Սեմը։

## Անձնավորում ըստ երկրի կամ տարածքի

## Ծանոթագրություններ

## Գրականություն
* Lionel Gossman. "Making of a Romantic Icon: The Religious Context of Friedrich Overbeck's 'Italia und Germania.'" American Philosophical Society, 2007. . http://dianepub.wordpress.com/2010/06/30/lionel-gossman-making-of-a-romantic-icon-the-religious-context-of-friedrich-overbeck%E2%80%99s-italia-und-germaniaamerican-philosophical-society-transaction-97-5-isbn-0871699753/

## Արտաքին հղումներ

* A scholarly case study of the evolution of Deutscher Michel 
* Kirsten Stirling: "The Image of the Nation as a Woman in Twentieth Century Scottish Literature"

Կատեգորիա:Ազգային անձնավորում
Կատեգորիա:Արվեստի ժանրեր
Կատեգորիա:Անկախության խորհրդանիշներ
Կատեգորիա:Ազատության խորհրդանիշներ
Ռիբնիկ (համայնք)

**Ռիբնիկ համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Ռիբնիկ քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 6517 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 29 բնակավայրեր, որոնց թվում է Ռիբնիկ քաղաքը։

## Ծանոթագրություններ

Կատեգորիա:Սերբական Հանրապետության համայնքներ